એશિયન ગેમ્સમાં ભારતીય ટીમને વધુ એક મોટી સફળતા મળી છે . ફ્રીસ્ટાઈલ કુશ્તીના 68 કિલો વર્ગમાં ભારતની દિવ્યા કાકરનને કાંસ્ય પદક મળ્યો છે . દિવ્યા કાકરને તાઈવાનની રેસલરને 10 - 10 થી મ્હાત આપીને આ કાંસ્ય પદક પોતાના નામે કર્યો છે . પ્રધાનમંત્રી નરેન્દ્ર મોદીએ દિવ્યા કાકરને કાંસ્ય પદક જીતવા પર અભિનંદન પાઠવતા ટ્વિટ કર્યુ છે . આ પહેલા મહિલા પહેલવાન વિનેશ ફોગાટે કુશ્તીમાં સુવર્ણ પદક મેળવ્યો . મહિલા કુશ્તીમાં એશિયન ગેમ્સમાં સુવર્ણ પદક મેળવનાર ફોગાટ પહેલી મહિલા પહેલવાન છે . આ સાથે ભારતીય નિશાનેબાજોએ પણ શાનદાર ખેલનું પ્રદર્શન કર્યુ અને બે રજત પદક પોતાના નામે કર્યા . વળી રિયો ઓલિમ્પિકમાં છવાઈ જનાર દીપા કરમાકરે આ વખતે ફાઈનલ માટે ક્વોલિફાય કરી શકી નહિ . ત્રીજા દિવસે સૌરભ અને અભિષેક બાદ સંજીવ રાજપૂતે 50 મીટર રાઈફલ - 3 પોઝિશનને સિલ્વર મેડલ મેળવ્યો છે . ફાઈનલમાં તેમણે 452.7 પોઈન્ટ મેળવ્યા . ચીની ખેલાડીએ ગોલ્ડ મેળવ્યો . આ પણ વાંચોઃ સૌરભે એશિયન ગેમ્સમાં જીત્યો ગોલ્ડ , યોગી સરકારનું 50 લાખ , નોકરીનું એલાન અત્યાર સુધી ભારતની ઝોળીમાં 8 મેડલ આવી ચૂક્યા છે . સૌરભથી પહેલા કુશ્તીમાં બજરંગ પુનિયા અને વિનેશ ફોગાટે ગોલ્ડ મેડલ મેળવ્યો . ભારત અત્યારે 7 માં સ્થાન પર છે . ઉલ્લેખનીય છે કે ભારતીય નિશાનેબાજ સંજીવ રાજપૂતે કોમનવેલ્થ ચેમ્પિયનશીપમાં ચાર , કોમનવેલ્થ ગેમ્સમાં એક અને આઈએસએસએફ વિશ્વ કપમાં એક સુવર્ણ પદક જીત્યો છે . જો કે તેઓ એશિયન ગેમ્સમાં પણ ત્રણ પદક જીતી ચૂક્યા છે પરંતુ અહીં તેમનો નિશાનો હજુ સુવર્ણ સુધી પહોંચ્યો નથી . આ વખતે સુવર્ણ પદક પર નિશાન લગાવવામાંથી તે ચૂકી ગયા છે . આ પણ વાંચોઃ વિનેશ ફોગાટે રચ્યો ઈતિહાસ , પહેલી વાર મહિલા પહેલવાને જીત્યો ગોલ્ડ